# Pau Vila i Dinarès

Pau Vila i Dinarès (Sabadell, 29 de juny de 1881 - Barcelona, 15 d'agost de 1980) va ser un pedagog i geògraf català. És considerat el fundador de la geografia catalana moderna.

## Biografia

De família de teixidors i temperament autodidàctic i creador, el 1905 fundà l'Escola Horaciana, després d'uns contactes truncats amb l'Escola Moderna de Ferrer i Guàrdia. El decenni següent fou decisiu en la seva orientació. El curs 1912-1913 deixà l'Escola i es diplomà a Ginebra, a l'Institut Rousseau des Sciences de l'Éducation, i descobrí la geografia regional de la mà dels occitans Paul Vidal de la Blache i Jean Brunhes.
Va ser l'autor de la divisió de Catalunya en comarques, feta per encàrrec de la Generalitat republicana i on col·laborà Josep Maria Puchades i Benito, qui custodià part de la seva biblioteca i arxiu documental. Durant els anys 30 del segle xx fou catedràtic de l'Escola Normal de Mestres, professor dels Estudis Universitaris Catalans, i president del Centre Excursionista de Catalunya i de la Societat Catalana de Geografia.
A causa de l'ocupació franquista de Catalunya, es va exiliar a Colòmbia, i posteriorment a Caracas, i va tornar a Catalunya el 1962. El 1969 fou elegit membre de l'Institut d'Estudis Catalans.

## Obres

* Fundación Horaciana (1910)
* Assaig de recordança i de crítica del que fou l'Escola Horacina (1920
* Assaig de geografia humana de la muntanya (1925)
* Primer volum (dels nou de la col·lecció completa) de Resum de geografia de Catalunya (1- aspecte físic) publicat a Barcelona l'any 1928Resum de geografia de Catalunya, en 9 volums (1926-1935)
* Divisió territorial de Catalunya (1932-1937)
* La fesomia geogràfica de Catalunya (1937)
* Nueva geografía de Colombia: aspecto político, físico, humano y económico (1945)
* Las características fisiográficas del Orinoco (1952)
* Las etapas históricas de los descubrimientos del Orinoco (1952)
* Geografía de Venezuela (1960 i 1965)
* Origen i evolució de la Rambla barcelonina (1965)
* Joan Orpí, l'home de la Nova Catalunya (1967)
* Visiones geohistóricas de Venezuela (1969)
* Barcelona i la seva rodalia al llarg del temps (1974)
* El obispo Martí (1980)

## Premis i distincions

* La fesomia geogràfica de Catalunya per Pau Vila publicat a Barcelona l'any 1937La Cruz de Boyacá, la més alta condecoració que atorga el govern colombià (1945)
* La medalla W. W. Atwood, atorgada per l'Instituto Panamericano de Geografía e Historia, a Buenos Aires, pel valor de la seva obra Visiones geohistóricas de Venezuela, publicada el 1969.
* Premi d'Honor de les Lletres Catalanes (1976)
* Medalla d'Or de la Ciutat de Sabadell (1978)
* Doctor honoris causa per la Universitat Autònoma de Barcelona (1979) i de la Universidad Central de Venezuela
* Té dedicades places a Barcelona i Vilassar de Mar i una ronda a Sabadell

## Bibliografia

* Cusco i Aymamí, Joan. Pau Vila Dinarès. Semblança, perfil i qüestionari. Sabadell: 1978. Revista Quadern, número 1, pàgina 11).
* AA.VV. Pau Vila. Sabadell: 1980. Revista Quadern, número 17, monogràfic.
* Bas Macià, Damià. Carrers i gent de Vilassar de Mar : Qui és qui a la nomenclatura urbana. Vilassar de Mar: L'autor, 1997.

## Referències

* ↑ «Més d'un miler de persones reteren homenatge pòstum a Pau Vila». Avui, 17-08-1980, p. 5 [Consulta: 19 octubre 2020].
* ↑ «Edición del sábado, 16 agosto 1980, página 17 - Hemeroteca - Lavanguardia.es». [Consulta: 1r desembre 2019].
* ↑ «Pau Vila i Dinarès». Gran Enciclopèdia Catalana. Barcelona: Grup Enciclopèdia Catalana.
* ↑ Nomenclàtor. «Ronda de Pau Vila». Ajuntament de Sabadell. [Consulta: 4 juny 2016].
* ↑ Donada, Joan Tort i «A propòsit de Pau Vila (1881-1980) i de Marc-Aureli Vila (1908-2001). La geografia com a construcció d'un "llenguatge del món".». Terminàlia, 17, 28-06-2018, pàg. 51–56. ISSN: 2013-6706.
* ↑ Montaner i Garcia, M. Carme «El fons documental Pau Vila a la Cartoteca de l'Institut Cartogràfic de Catalunya». Treballs de la Societat Catalana de Geografia, Núm. 67-68, 2009, pàg. 385-394 [Consulta: 15 gener 2020].
* ↑ Pau, Vila, «Pau Vila i Dinarés, Josep Ferrater i Mora : discursos llegits en l'acte d'investidura, celebrat a Sabadell el dia 21 de novembre de l'any 1979, a l'Escola Universitaria d'Estudis Empresarials.». Doctor honoris Causa (Universitat Autònoma de Barcelona), 1979 [Consulta: 26 juliol 2018].

## Enllaços externs

* «Pau Vila i Dinarès». Associació d'Escriptors en Llengua Catalana.
* Lloc web de l'Institut Pau Vila de Sabadell.
* Lloc web de l'Escola Pau Vila de Sant Feliu de Llobregat

## Vegeu també

* Terra Roja